**Starved Rock**

*Marin Mihalache*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dimineaţa desculţi alergând

Prin broboanele reci de rouă,

Pe o potecă îngustă, lunecoasă,

Însinguraţi străbătând ţarina

Sub care se zbătea şerpuind

Ca într-o căpistere de argilă

Râul molcom al Illinoisului.

În mâlul malurilor , cernoziom

Negru precum păcura, se dospea

Lumină pentru opaiţul crinilor,

Al florilor sălbatice ale preieriei.

Şi purtaţi rotocol după inima

De foc din pieptul pământului

Legănaţi de amăgitoare iluzii

Noi ne înnălțam la cer plutind

Pe aripile prăfuite ale fluturilor

Peste colinele aurite ale preiriei,

Catapeteasmă a copilăriei

Lumii celei noi dintre oceane.

Peste preierii însorite zburdând

Ca îngerii în vis imponderabili

Beam rouă din pocale de crini

Sorbind elixiruri din potire celeste.

Când la fortăreața Starved Rock

Spre seară ne-am adăpostit

Întunericul s-a retras în scorburi

Ştergând urmele de pe nisipul cald

Pe care șerpuia râul Illinois.

Eram cei de pe urmă drumeți

Ajunși la Shaky Shelter canyon,

La locul de veci al tribului Illiniwek,

Unde pe piatra flămândă adormind

Ne visam fericiți de-atâta liniște.

Copyright © 2017 Marin Mihalache